CELEX: 62015CN0068
Language: da
Date: 2015-02-13 00:00:00
Title: Sag C-68/15: Anmodning om præjudiciel afgørelse indgivet af Grondwettelijk Hof (Belgien) den 13. februar 2015 — X mod Ministerraad

4.5.2015   
            
            
               DA
            
            
               Den Europæiske Unions Tidende
            
            
               C 146/16
            
         Anmodning om præjudiciel afgørelse indgivet af Grondwettelijk Hof (Belgien) den 13. februar 2015 — X mod Ministerraad
   (Sag C-68/15)
   (2015/C 146/24)
   Processprog: nederlandsk
   
      Den forelæggende ret
   
   Grondwettelijk Hof
   
      Parter i hovedsagen
   
   
      Sagsøger: X
   
      Sagsøgt: Ministerraad
   
      Præjudicielle spørgsmål
   
   
               1)
            
            
               Skal artikel 49 i traktaten om Den Europæiske Unions funktionsmåde fortolkes således, at den er til hinder for en national ordning, hvorefter
               
                           a)
                        
                        
                           selskaber, der er hjemmehørende i en anden medlemsstat, og som har et fast driftssted i Belgien, beskattes, hvis de beslutter at udbetale overskud, der ikke er medtaget i selskabets endelige skattepligtige resultat, uanset om der er overført overskud fra det faste driftssted i Belgien til hovedsædet, mens selskaber, der er hjemmehørende i en anden medlemsstat, og som har et belgisk datterselskab, ikke undergives en sådan beskatning, hvis de beslutter at udlodde overskud, der ikke er medtaget i selskabets endelige skattepligtige resultat, uanset om datterselskabet har udbetalt en dividende eller ej
                        
                     
                           b)
                        
                        
                           selskaber, der er hjemmehørende i en anden medlemsstat, og som har et fast driftssted i Belgien, beskattes ved fuldstændig hensættelse af det belgiske overskud, hvis de beslutter at udlodde overskud, der ikke er medtaget i selskabets endelige skattepligtige resultat, mens belgiske selskaber ved en fuldstændig hensættelse af overskud ikke undergives en sådan beskatning?
                        
                     
         
               2)
            
            
               Skal artikel 5, nr. 1, i Rådets direktiv 2011/96/EU af 30. november 2011om en fælles beskatningsordning for moder- og datterselskaber fra forskellige medlemsstater (1) fortolkes således, at der er tale om kildeskat, såfremt en bestemmelse i national ret foreskriver, at der ved udbetaling af overskud fra et datterselskab til moderselskabet pålægges en skat, når der i samme beskatningsperiode udloddes dividender, og det skattepligtige resultat helt eller delvist nedsættes med fradrag for risikokapital og/eller fremførte skattemæssige tab, mens overskuddet i henhold til den nationale lovgivning ikke beskattes, hvis det bliver hos datterselskabet og ikke udloddes til moderselskabet?
            
         
               3)
            
            
               Skal artikel 4, stk. 3, i direktiv 2011/96/EU fortolkes således, at den er til hinder for en national ordning, hvorefter udlodning af dividende beskattes, såfremt ordningen har den virkning, at såfremt et selskab udlodder en modtaget dividende i et senere år end det år, hvori det selv har modtaget den, beskattes det af en del af dividenden, som overskrider tærsklen fastsat i direktivets artikel 4, stk. 3, mens dette ikke er tilfældet, såfremt selskabet udlodder dividenden på ny i det år, hvor det har modtaget den?
            
         
      (1)  EUT L 345, s. 8.